**Удмурт кылъя но литературая школьной олимпиадалы юанъёс**

**2019- 2020 дышетскон ар**

**9 класс**

*Ортчытон дыр – 120 минут*

*Ваньмыз – 43 балл*

**Удмурт кыл**

**Ваньмыз – 23 балл**

1.Дэмлам герӟетъёсын, указательной но герӟет кылъёсын сложноподчинённой предложениос малпаса гожтэ. (5 балл)

Кин…, со… .

Кыӵе ке …, сыӵе ик …. .

Кинлэн …., солэн…. .

Кызьы ке …., озьы ик…

Кытысь ке…, отысь ик… .

2.Фразеологизмъёсты синонимен воштэ. (5 балл)

Гур выл коӵыш,

пыдэстэм вышкы,

одӥг пигонэз но ӧз вырӟы,

катаедлэн сиемез потэм,

кукъёсыз музъем вылэ уг йӧто.

3.Сётэм кутсконъя предложениосты азьланьтэ. (5 балл)

Огшоры вераськон стильем текстъёслэн валтӥсь ужпумзы- матысь адямиосын (семья, эшъёсын, ужюлтошъёсын но мукетъёсыныз)улон-вылонэн ….

Текст –со огъя темаен но….

Асверамен предложение-со сыӵе предложение, кудаз вань….

Вачеверан –со сыӵе вераськон, кудаз….

Союзтэм сложной преложениос- со сыӵе предложениос , кудъёсыз…

4.Сётэм предложениослы схема лэсьтэ. (3 балл)

Син кышка- ки лэсьтэ.

Нунал чебер вордскиз: куазь шундыё, тӧлыз ӧвӧл.

Ӵын инме меӵак выллань тубиз ке, куазь кезьыт луоз.

5. Вуоно арын Быдӟым Атыкай ож быремлы луоз 75 ар. Малпандэс гожтэ синквейн амалэн. (5 балл)

**Удмурт литература**

**Ваньмыз - 20 балл**

1.Флор Васильевлэсь «Тодӥськод-а?» кылбурзэ зуч кылэ берыктэ. (10 балл)

Тодӥськод-а?

Тон сярысь уй-нунал малпасько.

Адӟиськод-а?

Тон сэрен мӧзмыса ветлӥсько.

Кылӥськод-а?

Уйвӧтам но тонэ ӧтисько.

Тон лыктод-а?

Мон котьку ик тонэ витисько.

Шӧдӥськод-а?

Сюлэмам тон гинэ улӥськод.

Валаськод-а?

Мон тонэ кемалась яратско.

2. Шедьтэ куззэ (5 балл)

|  |  |
| --- | --- |
| Кылэз чеберман амалъёс | Валэктонъёс |
| 1. Метафора | а) Кыӵе ке предметэз яке явлениез мукетыныз ӵошатыса возьматӥсь чебер веран. Пуштросэзъя матын луэ метафоралы , но кутӥське кадь, выллем, сямен, мактал, музэн, укша но со выллем кылъёсын. |
| 2. Олицетворение | б) Лултэм арбериез луло карыса суредан. |
| 3. Ӵошатон | в) Будосъёс но пудо-животъёс пыр, озьы ик инкуазьысь мукет макеос пыр адямиослэсь сямъёссэс но выросъёссэс возьматыса гожтон амал |
| 4. Гипербола | г) Одӥг макелэсь тодметъёссэ мукет маке вылэ выжтыса веран. |
| 5. Аллегория | д) Тодмо мае ке мултэс бадӟыматыса веран. |

3. Сетэмын гожъясьёслэн туспуктэмъёссы. Гожтэ кинлэн со туспуктэмез.

(5 балл)

