2019-2020-мĕш вĕренÿ çулĕ

Шкул шайĕнчи олимпиада

Чăваш чĕлхипе литератури (Чăваш шкулĕ)

9 класс

Ыйтусем

Олимпиада ирттермелли вăхăт – 120 минут

Кашни ыйтăва тĕрĕс хуравласан чи нумаййи 50 балл пухма пулать

1.*Çулла – ачасен чи вăрăм каникулĕ, сывлăха çирĕплетмелли вăхăт.* Панă предложенире мĕншĕн тире лартнине ăнлантарăр.

*Тулли хуравшăн – 5 балл.*

2.Ăслав сочиненийĕсенче усă куракан 5 кÿртĕм сăмаха е предложение çырăр.

*Кашни тĕрĕс хуравшăн – 1 балл. Пĕтĕмпе – 5 балл.*

3. а) *Коля йывăр аманнă: унăн çурăм шăмми хуçăлнă. ă) Сĕм вăрман лăпкă паян, кашламасть, мĕншĕн тесен хăйĕн ăшĕнче вăл хут вĕренесрен тарса çÿрекен дезертира пытарнă. б )Герман Марков хытăрах та хытăрах пăлханма тытăнчĕ, анчах шăп та лăп çак самантра унпа юнашар аслă механик пырса тăчĕ.* Хутлă предложенисен тĕсне палăртăр, çыхăну мелне кăтартăр.

*Тулли те тĕрĕс хуравшăн – 6 балл.*

4. 3-мĕш ĕçри предложенисенчен глагол сăмах майлашăвĕсене çырса илĕр.

*Тĕрĕс хуравшăн – 3 балл.*

5. *Мулкач* сăмахăн синонимĕсене тупăр.

*Тĕрĕс хуравшăн – 5 балл.*

6. «Тайăр», «Сенкер çăлтăр», «Юратупа наркăмăш» хайлавсен авторĕ кам?

*Тĕрĕс хуравшăн – 5 балл.*

7. «Хĕвел ансан Хĕветĕр

(Эсир ăна пĕлетĕр)

Хĕвне çăкăр чикрĕ те,

Лаша кÿлсе ларчĕ те

Тухрĕ кайрĕ вăрмана…»

Çак йĕркесене мĕн ятлă хайлавран илнĕ? Авторĕ кам? Хайлава миçемĕш çулта çырнă, ăçта пичетленĕ?

*Кашни тĕрĕс хуравшăн – 2 балл. Пĕтĕмпе – 8 балл.*

8. Г.С.Лебедев композитор 1945 çулта кĕвве хывнă гимн ятне çырăр. Унăн авторĕ кам?

*Тулли те тĕрĕс хуравшăн – 4 балл.*

9. Мĕн вăл калмак? Тĕп калмаксен шутне хăшĕсене кĕртеççĕ?

*Тĕрĕс хуравшăн – 4 балл.*

10. Хăвăр юратакан професси ĕçне сăнласа парăр.

*Тулли хуравшăн – 4 балл.*